ZORAN Milanović verbalno je napadnut na biračkom mjestu u Osnovnoj školi Petar Zrinski jučer nakon što je glasao.

Milanovića je na izbornom mjestu dočekao čovjek koji mu je vikao da je komunjara. Index je prvi doznao kako je riječ o odvjetniku Branimiru Joviću.

"Ne može mene nitko maknuti, komunjara da me makne? Laže vas sviju, gospodo. On je komunista, komunjara. Šta koga briga, mene briga. Evo ga, evo vam komunjara, laže vas, na kraju se otkrilo da je komunjara. Birajte ga, birajte ga", vikao je Jović.

Dan prije sjedio iza Plenkovića i ministara

Kasnije je u razgovoru za Index kazao kako je bio u crkvi.

"Ja sam iz crkve izašao, ispovjedio se i pričestio se. Čist sam u srcu pa mogu reći što me volja. Ispovjedio sam se pa to mogu. Nitko mene nije poslao, zapamtite. Rekao sam mu: 'Evo vam Boga u crkvi'", rekao je Jović Indexu.

Dan prije mise i izbora te sačekuše koju je pripremio Milanoviću Jović je bio na Snježnoj kraljici.

Tamo je sjedio red iza Kolindinog supruga Jakova Kitarovića, premijera Andreja Plenkovića, Milana Bandića. Jović je, štoviše, sjedio tik iza ministra policije Davora Božinovića i ministra rada Marka Pavića. U redu iza Jovića sjedio je američki veleposlanik Robert Kohorst.

Tekst se nastavlja ispod oglasa

Želite li momentalno primiti obavijest o svakom objavljenom članku vezanom uz predsjedničke izbore instalirajte Index.me aplikaciju i pretplatite se besplatno na tag: predsjednički izbori

Index.me aplikaciju za android besplatno možete preuzeti na ovom linku, dok iPhone aplikaciju možete preuzeti ovdje.